Noverint universi tam presentes quam futuri quod ego Alaydis, mater Hugonis, ducis Burgundię, assigno et affideo ecclesię Sancti Benigni Divionensis unum modium vini et VI solidos et dimidium divionensium super torcular meum de Chenoves, quod ego propriis sumptibus acquisivi et construxi, singulis annis in vindemiis in perpetuum recipiendos, in recompensatione predicti census, videlicet unius modii vini et sex solidorum et dimidium divion., qui tenebantur prefatę ecclesię a fratribus, pro platea et vinea, quod ego eisdem fratribus acquisivi et donavi. Et ut hoc ratum et stabile perseveret presentem cartam sigilli mei munimine feci roborari. Actum est hoc anno Domini M°CC°XXL°VIII° mense octobri.